את Temi הרובוט הביתי החדיש, שהוא למעשה מערכת אלקטרונית מתוחכמת המורכבת ממספר תתי מערכות ומבוססת על טכנולוגיות מולטידיספילנריות שפותחו בישראל, יציג יוסי וולף, מנכ"ל חברת RoboTemi . Temi הוא הרובוט הראשון שמתקשר עם אנשים כאשר הוא מבצע ניווט אטונומי אמיתי תוך שימוש בטכנולוגיות וידאו ואודיו דינמיות ובאינטילגנציה מלאכותית מתקדמת.
במהלך כנס DevelopEX2017 יוצגו מוצרים וטכנולוגיות חדשניות נוספות אשר פותחו לאחרונה בארץ ובחו"ל. הכנס הכולל עשרות מרצים ומנחים מכל העולם נחשב כיום למפגש הפסגה המקצועי של כל העוסקים בתכנון ופיתוח מערכות מוכללות וישומי IOT. השנה ייערך הכנס ב-31 באוקטובר, במרכז הכנסים AVENUE שבקרית שדה התעופה.
שלמה גרדמן יו"ר כללי של-DevelopEX2017 אומר:" לאור הענין הרב שמגלות חברות רבות בפיתוח מערכות מוכללות החלטנו למקד את כנס DevelopEX2017 בפתרונות המאפשרים פיתוח מערכות מוכללות המשלבות מערכות חומרה ותוכנה. DevelopEX2017 יאפשר למפתחי מערכות אלקטרוניות להתעדכן בכלי הפיתוח והרכיבים החדישים ביותר העומדים לרשותם וכן ללמד על המגמות וכיווני התפתחות התעשיה בנושאים החמים ביותר כולל ישומים המיועדים למערכות חדישות לתחום הרכב, תקשורת חכמה, טעינה חשמלית אלחוטית, הדפסה תלת מימדית של מעגלים מודפסים, יחידות אחסון נתונים תלת מימדיות ועוד. בנוסף, שמנו השנה דגש מיוחד על נושא האינטרנט של הדברים בעקבות ביקוש גובר לישומי IOT ובמיוחד לתחומים תעשייתים כולל IIoT ו – Industry 4.0.
"השנה יוצגו בכנס כמה טכנולוגיות חדשניות אשר פותחו בישראל בזכות יכולות החדשנות והיצירתיות של המהנדסים הישראלים. מתוך הבקשות הרבות שהתקבלו בחרנו את הטובות ביותר ואני שמח לאפשר לאנשי התעשיה ללמוד על החידושים הללו באמצעות הצגתם ב- DevelopEX2017".